recursal/SuperWikiNEXT-32B huggingface dataset:
یونانی اساطیر میں **کوئیوس** ایک تیتانی دیوتا تھا جو ارضی دیوی گایا اور آسمانی دیوتا یورینس کا جِن قامت سپُوت تھا۔ اِس کے نام کا مفہوم ’استفہام‘ یا ’سوال کرنے والا‘ ہے۔ رومی اساطیر میں اِس کا مترادف **پولس** تھا، جس کا چرچہ کُچھ خاص نہ تھا۔ رومی اساطیر میں پولس بس چند ایک لاطینی نظوم کی زینت ہی بنا اور اِس کے اختیار میں وہ علوی محور تھا جس کے گرد آسمان گردش کرتے تھے۔ دوسری طرف، اِس کے یونانی نام کے ترجمے سے یہ ظاہر ہوتا ہے کہ یہ دیوتا دراصل علم و فہم کا دیوتا تھا۔

دیگر تیتانی دیوتاؤں کی طرح، اِس دیوتا کا بھی کوئی خاص اساطیری کردار نہ تھا اور اِس کا ذِکر صرف تیتانی دیوتاؤں کی فہرست میں ہی ملتا ہے۔ یہ زیادہ تر اپنے فرزندوں سے پہچانا جاتا ہے۔ اِس نے اپنی بہن فیبی سے مِلاپ کے ذریعے لیطو اور اسطیریہ کو جنم دیا جو بعد از خود تیتانی دیوتاؤں کی دوسری پیڑھی کے طور پر پہچانے جاتے ہیں۔ اور پھر لیطو اور زیوس کی ہم بستری سے جُڑواں بہن بھائی، آرتمیس اور اپالو، کی پیدائش ہوئی۔

فیبی الہامی علم کی دیوی تھی اور کوئیوس عام فہم کا دیوتا – اِس لہٰذ سے یہ دونوں یونانی اساطیر میں کُل علم الکائنات کے مولد کی حیثیت رکھتے ہیں۔ کوئیوس تیتانی جنگ میں اپنے ساتھی تیتانوں کے سنگ زیوس اور اولمپوی دیوتاؤں کے خلاف لڑا اور شِکست کھانے پر زیوس نے اِسے بھی طرطروس کی گہری کھائی میں پھینک کر قید کر دیا۔ طرطروس کی ہولناک تنہائی میں کوئیوس کی عقل و دانست جواب دے گئی اور اِس نے پاگل پن میں وہاں سے بھاگ نِکلنے کی کوشش کی؛ البتہ، طرطروس کے شِکاری کُتّے کربیروس نے اِس کی یہ کاوش ناکام بنا دی۔
**نگارہ خالاوہ** (تاجک: Нигора Холова) ایک تاجک گلوکارہ ہے جو تاجکستان کے ضلع رودکی میں 25 دسمبر 1989ء کو پیدا ہوئی۔ اس نے پانچ سال کی عمر سے گلوکاری کا آغاز کیا اور 1998ء میں روس کے شہر سینٹ پیٹرز برگ میں ہونے والے بین الاقوامی گلوکاری کے مقابلوں میں حصہ لیا۔ تاجکستان میں 2009ء–2012ء کے "نغمہ سال" کے مقابلوں کی فاتح رہی۔ نیز 24 سال کی عمر میں وہ جمہوریہ تاجکستان کی بہترین ماڈل قرار پائی۔

سوانح
-----

تاجک فنکار عصمت اللہ کی بیٹی نگارہ بچپن میں بیمار ہو گئی تھی، چنانچہ اپنی بیماری کو بھلانے اور درد کو محو کرنے کے لیے اس نے گانا شروع کر دیا۔ اس کا سب سے پہلا نغمہ گویم یا نہ گویم اس نے شدید بیماری کے دوران میں اسپتال میں ہی گایا اور یہ اس دہائی میں تاجکستان کے سب سے زیادہ سنے گئے نغموں میں سے ایک تھا۔ علاوہ ازیں اس نے بچپن میں امیر جان صبوری کا مشہور نغمہ شہر خالی دوبارہ گایا اور امیر جان صبوری نے اس کی آواز کی تعریف کی۔

حوالہ جات
---------

1. ↑  "Нигора Холова: Хеле хушбахтам, ки соҳиби духтар шудам". *Радиои Озодӣ*.

بیرونی روابط
------------

* نغمہ شہر خالی
فلسفیانہ تحریکسانچہ:SHORTDESC:فلسفیانہ تحریک
ضد ابہام صفحات کے لیے معاونت زیر نظر مضمون فلسفیانہ تحریک کے بارے میں ہے۔  دیگر استعمالات کے لیے نتائجیت (ضد ابہام) دیکھیے۔
**نتائجیت** (انگریزی: Pragmatism) ایک فلسفیانہ روایت ہے جس کا آغاز ریاستہائے متحدہ امریکا میں 1870ء کے لگ بھگ ہوا۔ اس کے آغاز کا شرف عام طور پر ولیم جیمس، جان ڈیوے اور چارلس سینڈرس پیئرس کے سر پر رکھا جاتا ہے۔ پیئرس نے آگے چل کر اپنے نتائجی کلیہ میں یہ تعریف پیش کی کہ "اپنے تخیل کی اشیا کے عملی اثرات پر غور کیجیے۔ پھر آپ کے ان اثرات کا تخیل ہی آپ کا اس شے کا تخیل ہے"۔

نتائجیت کی ضرورت حقیقی زندگی کی وجہ سے ابھرتی ہے۔ یہ نتائج اور مقاصد کے حصول پر مرکوز ہے اور معینہ اور دائمی اقدار سے خالی ہے۔ یہ فعال ہونے کے ساتھ ساتھ ہمیشہ تغیر پزیر بھی ہے۔ اسی وجہ سے اسے مستقبلیت سے بغاوت بھی سمجھا گیا ہے۔ کیونکہ حقیقت اکثر بنتی رہتی ہے اور کبھی مکمل نہیں ہوتی۔ لوگوں کے فیصلے اپنے آپ میں صحیح یا غلط نہیں ہوتے۔ خیالات کا شاید ہی کوئی نظام ہے جو ہر زمانے میں بر حق ثابت ہو۔ یہ انسانیت دوست بھی ہے، کیوں کہ یہ انسانی زندگی اور انسانی دلچسپی کی اشیاء پر مرکوز ہے، نہ کہ کوئی قائم شدہ مسلک پر۔ اس وجہ سے یہ انسانیت کی عکاسی ہے۔ نتائجیت عمل آوری کی طرف اشارہ کرتی ہے، جس سے عمل آوری اور ریاض جیسے امور بھی وابستہ ہیں۔ مثالیت پسند آسمانی اقدار کو پیش کرتے ہیں، جن تک انسانوں کی رسائی مشکل ہے۔ نتائجیت ان معیارات پر مرکوز ہے جنہیں انسان حاصل کر سکتا ہے۔ نتائجیت پسند لوگ چونکہ زمینی حقیقت اور انسانی سرشت پر مرکوز ہوتے ہیں، اس وجہ یہ لوگ مقاصد کے حصول پر ہی زیادہ توجہ دیتے ہیں۔

عملی مثالیں
-----------

* چین کے قائد ڈینگ زیاؤ پینگ کا قول مشہور ہے:

|  |  |  |
| --- | --- | --- |
| "| اس سے کوئی فرق نہیں پڑتا کہ بلی سیاہ ہے یا سفید جب تک وہ چوہوں کو پکڑتی رہے۔ | "|

یہ اور اس طرح کے اقوال چین کے سیاسی قائدین کی لچک داری اور سیاسی مصلحت اندیشی کی طرف اشارہ کرتے ہیں۔ چین کبھی سخت گیر کمیونسٹ ملک تھا۔ مگر جب کمیونزم کو زوال ہوا، تب وہ کھلے بازار کا ہیئت اختیار کر چکا ہے۔ اگرچہ جدید دور میں بھی دستوری طور پر چین اشتراکیت پر عامل ہے تاہم یہ نرمی کلی مذہبی آزادی یا جمہوریت اور آزادیٔ خیال کے معاملے میں خاصی تنگ نظر واقع ہوئی ہے۔

حوالہ جات
---------

1. ↑  *Pragmatism*. 13 ستمبر 2013. اخذ شدہ بتاریخ 13 ستمبر 2013.  تحقق من التاريخ في: `|access-date=, |date=` (معاونت)
2. ↑  Peirce, C. S. (1878), "How to Make Our Ideas Clear", *Popular Science Monthly*, v. 12, 286–302. Reprinted often, including *Collected Papers* v. 5, paragraphs 388–410 and *Essential Peirce* v. 1, 124–41. See end of §II for the pragmatic maxim. See third and fourth paragraphs in §IV for the discoverability of truth and the real by sufficient investigation.
3. ↑  "Pragmatism in Education: Study Notes". 4 نومبر، 2015.  تحقق من التاريخ في: `|date=` (معاونت)
4. ↑  "Deng Xiaoping Quotes". *BrainyQuote*.
**ویشالی ٹھکر** (ہندی: वैशाली ठक्कर‎) ایک بھارتی ٹھیٹر اور ٹیلی ویژن اداکارہ ہے۔ وہ اسٹار پلس کے معروف شو با، بہو اور بے بی میں "پَرَوینا" کا کردار نبھانے کے لیے مشہور ہے۔ اس نے کلرس ٹی وی کے مشہور شو اترن میں بھی "دامنی" کا مشہور کردار نبھایا ہے۔

سوانح حیات
----------

ویشالی ٹھکر ممبئی میں پیدا ہوئی۔ وہ بھارتی ٹیلی ویژن کی ایک آزمودہ کار ہے۔ وہ گجراتی تھیٹر میں لمبے عرصہ تک کام کر چکی ہے اور ساتھ ہی ساتھ اس کے باپ نے بھی گجراتی تھیٹر میں لمبے عرصہ تک کام کیا ہے۔ اس کا بھائی "ہیمل ٹھکر" ایک معروف ٹیلی ویژن پروڈیوسر ہے۔

کیریئر
------

اس نے اپنے کیریئر کا آغاز گجراتی ناٹکوں سے کیا اور بعد میں لمبے عرصے تک سونی ٹی وی پر نشر ہونے والے ڈراما سلسلے "ایک محل ہو سپنوں کا" اور اسٹار پلس پر نشر ہونے والے ڈرامے با بہو اور بے بی میں اداکاری کی۔ با بہو اور بے بی میں اس نے ایک گھریلو عورت کا کردار نبھایا جس کا نام پَرَوینا تھا۔ با بہو اور بے بی کے درمیان میں اس کے کردار کو مار دیا گیا تھا جس سے شائقین مایوس ہوئے، پروڈیوسروں کے بقول اس کا کردار ایسے نہیں بن سکا جیسا وہ "بنانا" چاہتے تھے تو مجبوراً ان کو اسے نکالنا پڑا۔ اس کے بعد اس نے ایک ڈرامے میں کام کیا۔ پھر اس نے کلرز ٹی وی کے ڈرامے "اُترن" میں "دامنی راجندر بھارتی" کا مشہور کردار نبھایا۔

ویشالی انگریزی، ہندی اور گجراتی روانی سے بولتی ہے۔

حوالہ جات
---------

1. ↑  'TV soaps change tracks by popular demand: Vaishali Thakkar' آرکائیو شدہ (Date missing) بذریعہ articles.timesofindia.indiatimes.com (Error: unknown archive URL) timesofindia. Retrieved 29 Mar 2012 12.00AM IST
**ٹیکسٹ فری** (پہلے **پنگر، انگریزی: textFree**) ایک پنگر کی طرف سے بنائی گئی ایپ ہے جو صارفین کو انٹرنیٹ پر مفت یا کچھ قیمت پر ٹیکسٹ میسج اور کال کرنے کی اجازت دیتی ہے۔ ایپلی کیشن آئی او ایس،  اینڈروئیڈ، مائیکروسافٹ ونڈوز اور میکنتاش ڈیوائسز پر چلتی ہے۔ حریفوں میں ڈنگ ٹون اور واٹس ایپ شامل ہیں۔

استعمال
-------

صارفین دوسرے ان لوگوں کے ساتھ بھی بات چیت کرسکتے ہیں، جو اس ایپ کو استعمال نہیں کرتے ہیں۔ صارفین امریکا اور کینیڈا میں کال کر سکتے ہیں، جبکہ 35 ممالک میں ٹیکسٹنگ مفت ہے۔ نئے اکاؤنٹس کو ایک نیا فون نمبر اور 60 مفت منٹ ملتے ہیں۔ صارفین دنیا بھر میں کسی دوسرے صارف کے ساتھ بھی بات چیت کر سکتے ہیں۔ مزید یہ کہ ٹیکسٹ فری کے پاس اس کی ایپلیکیشن کا ویب پر مبنی ورژن ہے جو صارفین کو کمپیوٹر سے براہ راست ٹیکسٹ پیغامات بھیجنے اور وصول کرنے کی اجازت دیتا ہے۔ اس کے ساتھ ساتھ صارفین کو ایک مستقل نمبر فراہم کیا جاتا ہے، جسے وہ زندگی بھر کے لیے مفت متن بھیجنے کے لیے استعمال کر سکتے ہیں۔

حوالہ جات
---------

1. ↑  Textfree is now Pinger App Review[*مردہ ربط*]، AppPicker
2. ↑  "Textfree Web for Free Unlimited Texting From Your Computer". 29 جولائی 2015.  تحقق من التاريخ في: `|date=` (معاونت)

سانچہ:Instant messaging
**مساویِ قوتِ خرید خام ملکی پیداوار** (Purchasing Power Parity GDP) خام ملکی پیداوار کی ایک بہتر شکل ہے۔ خام ملکی پیداوار میں مسئلہ یہ ہے کہ ممالک کی زر مبادلہ کی شرح تبادلہ مختلف ہے اور بدلتی رہتی ہے۔ یہ تبدیلی مختلف ممالک کے لیے یکساں نہیں ہوتی اور یہی نہیں بلکہ یہ شرح تبادلہ عوام کی قوت خرید پر مبنی نہیں ہوتی۔

ان مسائل کا حل یہ ہے کہ فی کس آمدنی کو ڈالر میں عام شرح تبادلہ پر تبدیل نہ کیا جائے بلکہ مساویِ قوتِ خرید شرح تبادلہ (PPP:Purchasing Power Parity) کو استعمال کیا جائے۔ مثال کے طور پر اگر پاکستانی روپیہ کی شرح تبادلہ ڈالر کے ساتھ 60 روپے فی ڈالر ہے مگر پاکستان میں 40 روپے میں اتنی اشیاء خریدی جا سکتی ہیں جتنی ایک امریکی ڈالر میں، تو شرح تبادلہ 40 روپے کے حساب سے آمدنی کو ڈالر میں تبدیل کیا جائے گا نہ کہ اصل شرحِ تبادلہ میں۔ اس سے عوام کی درست قوتِ خرید کا اندازہ ہو سکے گا۔ اس طریقہ سے حاصل کردہ خام ملکی پیداوار کو مساویِ قوتِ خرید خام ملکی پیداوار (Purchasing Power Parity GDP) کہا جاتا ہے۔

مزید دیکھیے
-----------

* خام ملکی پیداوار
* فی کس آمدنی
* مساوی قوتِ خرید (Purchasing Power Parity)\*
**مستانی** مراٹھا سلطنت کے پیشوا باجیراؤ اول کی محبوبہ تھی۔ باجی راؤ نے اسے اپنی دوسری بیوی کا درجہ دیا تھا۔ مستانی بہت ہی خوبصورت ہونے کے ساتھ ساتھ گھڑ سوار، تلوار باز، جنگی پالیسیوں سے واقف، مذہبی مطالعہ اور شاعری سے دلچسپی رکھنے والی، رقاصہ اور گلوکارہ تھیں۔

مستانی باجی راؤ اول کی دوسری بیوی تھی۔ وہ مسلمان تھی اور بندیل کھنڈ سے تعلق رکھتی تھی۔ مستانی کو بندیل کھنڈ کے راجہ چھترسال کی بیٹی بھی سمجھا جاتا ہے، جبکہ بعض مورخین اس کو چھترسال کی ریاست کی ایک رقاصہ لکھتے ہیں۔ باجی راؤ اول کو محض 20 سال کی عمر میں مراٹھا سلطنت کا پیشوا مقرر کر دیا گیا تھا۔ اس کے بعد اس نے کبھی پیچھے مڑ کر نہیں دیکھا اور آنے والے 20 برسوں میں تقریبا 41 سے زیادہ جنگیں لڑیں اور فتح کا پرچم لیے آگے بڑھتا رہا۔

دسمبر 1728ء میں الہ آباد کے مغل سپہ سالار محمد خان بنگش نے بندیل کھنڈ پر حملہ کیا۔ راجا چھترسال نے مدد مانگنے کے لیے باجی راؤ اول کو ایک خط لکھا۔ خط ملنے کے فورا بعد باجی راؤ اپنی فوج کے ساتھ راجا چھترسال کی مدد کے لیے روانہ ہو گیا۔ بنگش کو جنگ میں شکست ہوئی اور اسے گرفتار کر لیا گیا۔ جنگ میں باجی راؤ کی دی گئی امداد سے چھترسال باجی راؤ کے بہت شکر گزار تھے اور اسے اپنے بیٹے کے طور پر ماننے لگے تھے۔ چھترسال نے اپنی بیٹی مستانی اور باجی راؤ کی شادی کی تجویز بھی باجی راؤ کے سامنے رکھی۔

مستانی سے باجی راؤ کے یہاں ایک بیٹا بھی ہوا۔ مقامی برہمن برادری اور ہندوؤں نے مستانی کے بیٹے کو پوری طرح سے برہمن ماننے سے انکار کر دیا، کیونکہ مستانی مسلمان تھی۔ اس برادری نے باجی راؤ اور مستانی کی شادی کو بھی ماننے سے انکار کر دی۔ باجی راؤ اول کی پہلی بیوی کا نام کاشی بائی تھا۔ باجی راؤ سے شادی کے بعد کاشی بائی مراٹھا سلطنت کی ملکہ بن گئی۔ کچھ وقت بعد کاشی بائی اور مستانی نے اپنے اپنے بیٹوں کو جنم دیا، لیکن کاشی بائی کے بیٹے کی موت کم عمر میں ہو گئی۔ کاشی بائی اپنے بیٹے کے کھونے کا ماتم منا رہی تھی جبکہ مستانی کا دبدبہ بڑھتا جا رہا تھا۔ مؤرخین لکھتے ہیں کہ کاشی بائی کو مستانی کے بیٹے سے حسد تھا۔ باجی راؤ کے خاندان کی مستانی کے ساتھ بدسلوکی کی وجہ سے باجی راؤ نے مستانی کے لیے 1734ء میں كوتھرڈ میں ایک مختلف محل کی تعمیر کرائی۔ یہ مقام آج بھی كروے روڈ پر، مرتین جے مندر کے نزدیک واقع ہے۔

28 اپریل، 1740ء کو باجی راؤ کی طبیعت خراب ہونے کی وجہ سے ان کی موت ہو گئی۔ باجی راؤ کے انتقال کے کچھ دنوں بعد مستانی کی بھی موت ہو گئی۔ روایتوں کے مطابق باجی راؤ اول کی موت کی خبر سنتے ہی مستانی نے اپنی انگوٹی میں رکھا زہر پی کر خود کشی کر لی۔

حوالہ جات
---------

1. ↑  "THE MASTANI MYSTERY By MITALI PAREKH, Ahmedabad Mirror, 13 September 2015". 05 اگست 2016 میں اصل سے آرکائیو شدہ. اخذ شدہ بتاریخ 10 اکتوبر 2016.  الوسيط `|url-status=` تم تجاهله (معاونت)
2. ↑  Jaswant Lal Mehta (1 January 2005). *Advanced Study in the History of Modern India 1707-1813*. Sterling Publishers Pvt. Ltd. صفحہ 125. ISBN 978-1-932705-54-6. 26 دسمبر 2018 میں اصل سے آرکائیو شدہ. اخذ شدہ بتاریخ 10 اکتوبر 2016.  الوسيط `|url-status=` تم تجاهله (معاونت)
الما ماتیر کا مجسمہ بذریعہ ڈینیئل چیسٹر فرانسیسی، 1903ء، کولمبیا یونیورسٹی، نیو یارک سٹی۔
**مادر علمی** (انگریزی: Alma mater) ایک لاطینی فقرہ ہے، جو ایسی درسگاہ کو کہا جاتا ہے، جہاں پہلے پڑھا ہو یا/اور جہاں تعلیم مکمل کی ہو۔ "الما ماتیر" لاطینی زبان کا لفظ ہے جس کا اردو متبادل مادر علمی ہے۔ یہ لفظ قدیم روم میں استعمال کیا جاتا تھا۔

الما ماتیر مختلف دیوی مادرووں، خاص طور پر سِیَریز (Ceres) یا سائبل (Cybele) کے لیے ایک اعزازی لقب بھی ہے۔ بعد میں، کیتھولک مذہب میں، یہ مریم، یسوع کی ماں کا لقب بن گیا۔

یہ اصطلاح تعلیمی استعمال میں اس وقت داخل ہوئی جب جامعہ بولونیا نے یونیورسٹی کی تاریخی حیثیت کو منانے کے لیے *الما ماتیر اسٹوڈیورم* ("مطالعہ کی پرورش کرنے والی ماں") کا نعرہ اپنایا؛ تاکہ دنیا کی سب سے قدیم اور سب سے طویل مسلسل کام کرنے والی یونیورسٹی کے طور پر اس کی تاریخی حیثیت کو منایا جا سکے۔ 

اس اصطلاح کا تعلق *الومنَس* [Alumnus] سے ہے، جس کے لفظی معنی ہیں "نرسلنگ" یا "وہ جو پرورش پاتا ہے"، جو اکثر گریجویٹ کے لیے استعمال ہوتا ہے۔

حوالہ جات
---------

1. ↑  "alma", oxforddictionaries.com. Retrieved October 11, 2018.
2. ↑  "Definition of 'Alma mater'". *میریام ویبسٹر*. اخذ شدہ بتاریخ 03 اپریل 2022.
3. ↑  Ayto، John (2005). *Word Origins* (ایڈیشن 2nd). London: A&C Black. ISBN 9781408101605. اخذ شدہ بتاریخ 18 مئی 2015.
4. ↑  *Shorter اوکسفرڈ انگریزی لغت*, 3rd edition
5. ↑  "Our history – University of Bologna". *Unibo.it*. اخذ شدہ بتاریخ 08 نومبر 2017.
6. ↑  Cresswell، Julia (2010). *Oxford Dictionary of Word Origins*. Oxford University Press. صفحہ 12. ISBN 978-0199547937. اخذ شدہ بتاریخ 18 مئی 2015.

|  |  |
| --- | --- |
|  | ویکی ذخائر پر **مادر علمی** سے متعلق سمعی و بصری مواد ملاحظہ کریں۔ |
**ندائیہ** یا **فجائیہ** یا **نشان تعجب** یا **علامت تعجب** ایسے جملوں کے آخر میں مستعمل ہے جو رواں گفتگو میں کسی تعجب کا اظہار کرتے ہیں۔ رموز اوقاف کی یہ علامت جملے کے آخر میں ہوا کرتی ہے۔

مثالیں:

* آپ یہ کیا کر رہے ہیں!
* ہماری بلی اور ہمیں میاؤں!

کبھی کبھی انتہائی تعجب کے اظہار کے لیے نشان تعجب ایک سے زائد بار بھی استعمال ہو رہا ہے، اگر چہ یہ استعمال غیر رسمی ہے۔ مثلاً

* کیا! اتر پردیش انتخابات میں بھارتیہ جنتا پارٹی دو تہائی اکثریت حاصل کر چکی ہے!!

دیگر زبانوں میں علامت تعجب
--------------------------

دنیا کی تقریبًا ہر زبان میں نشان تعجب موجود ہے، اگرچہ لکھنے کا انداز مختلف ہے۔ انگریزی زبان میں رخ کے حساب اسے اردو کی طرح **!** ہی لکھا جاتا ہے۔

ہسپانوی زبان میں تعجب والے جملے کے شروع اور آخر، دونوں وقت علامت تعجب ہوتی ہے۔ مثلاً:

* ¡Qué maravillosamente toca la guitarra!

وہ کتنی خوبصورتی سے گٹار بجاتی ہے!

* ¡Cuánto hambre hay en esta ciudad!

شہر میں کتنی زیادہ بھوک پائی جاتی ہے!

مزید دیکھیے
-----------

* سوالیہ نشان
* آخری رمز وقف

حوالہ جات
---------

1. ↑  Exclamations in Spanish for Beginners
**کامل عدد** ہر اس صحیح عدد کو کہتے ہیں جو اپنے تمام صالح قاسموں کا حاصل جمع ہو۔ 

جو عدد اپنے صالح قاسموں کے حاصل جمع سے چھوٹا ہو اسے ناقص عدد کہتے ہیں اور جو ان کے حاصل جمع سے بڑا ہو اسے زائد عدد کہتے ہیں۔

مثالیں
------

* پہلا کامل عدد 6 ہے چونکہ یہ اپنے قاسموں 1، 2، 3 کا حاصل جمع ہے
* دوسرا کامل عدد 48 ہے۔
* تیسرا کامل عدد 496 ہے
* چوتھا کامل عدد 8128 ہے۔

بشمول ان چار پرانے شناختہ شدہ کامل اعداد پہلے 12 شناختہ شدہ کامل عدد یہ ہیں :  

* 6=1+2+3
* 28=1+2+4+7+14
* 496=1+2+4+8+16+31+62+124+248
* 8128=1+2+4+8+16+32+64+127+254+508+1016+2032+4064
* 33550336
* 8589869056
* 137438691328
* 2305843008139952128
* 2658455991569831744654692615953842176
* 191561942608236107294793378084303638130997321548169216
* 13164036458569648337239753460458722910223472318386943117783728128
* 1447401115466452442794637312608598848157367749147483588906635434913119915212

مکمل فہرست
----------

ابھی (دسمبر 2015ء) تک ریاضی دانوں نے ایسے 48 اعداد ڈھونڈے ہیں۔ جو درج ذیل ہیں۔

* دیکھیں

یہ سب جفت عدد ہیں۔ کیا کوئی طاق عدد بھی کامل عدد ہو سکتا ہے یا نہیں؟ ابھی انسان کو اس کا جواب معلوم نہیں ہے۔

تاریخ
-----

عرب مسلم ریاضیدانوں نے 9 ویں صدی سے نظریہ عدد میں گہری دلچسپی لینی شروع کی۔ ان ریاضیدانوں میں سے پہلا ثابت بن قرة تھا جس نے ایسا الخوارزم دریافت کیا جس سے محبانہ اعداد (Amicable Number) کے جوڑے ڈھونڈے جا سکتے تھے، یعنی ایسے اعداد کہ ہر عدد کے صالح قاسموں کی جمع دوسرے عدد کے برابر ہو۔ دسویں صدی میں ابن طاہر بغدادی نے ثابت بن قرہ کے مسئلہ کے تھوڑے انحراف پر نظر ڈالی۔

10 ویں صدی میں ابن ہیثم نے تمام جفت کامل اعداد کی جماعت بندی کی جن کی ہیئت {\displaystyle \ 2^{k-1}(2^{k}-1)} ہوتی ہے، جہاں {\displaystyle 2^{k}-1} اولی عدد ہے۔ ابن ہیثم نے یہ قضیہ بھی دیا کہ اگر *p* اولی عدد ہو تو عدد {\displaystyle 1+(p-1)!} تقسیم ہوتا ہے *p* سے۔ (جس قضیہ کو بعد میں یورپی عالموں نے اپنے ولسن کے نام سے منسوب کر دیا، اس قضیہ کا ثبوت 1771ء میں لاگرینج نے دیا)۔

13 ویں صدی میں فارس ریاضیدان فارسی نے ثابت قضیہ (Thabit Number) کا نیا ثبوت پیش کیا، جس میں اس نے تجزی اور تالیفیات (Combinatorics) کے اہم نئے طرائق متعارف کرائے۔ اس کے علاوہ اس نے محبانہ اعداد جوڑا 17296, 18416 بتایا جو غلطی سے عائلر سے منسوب کیا جاتا ہے (غالبا ثابت کو بھی یہ جوڑا معلوم تھا)۔ محمد باقر یزدی نے محبانہ جوڑا 9,363,584 اور 9,437,056 دیا۔

مزید دیکھیے
-----------

* محبانہ عدد

حوالہ جات
---------
نوآبادیاتی عہد کی خواتین سفرنامہ نگاروں نے نوآبادیاتی عہد کے خدو خال، سیاسی و سماجی افکار اور انتظامات کی ایسی کھوج کی ہے جو کسی دوسرے تاریخی اور تحقیقی کام میں ابھر کر سامنے نہیں آئی ہے۔ ان خواتین سفرنامہ نگاروں کی تعداد اچھی خاصی ہے اور ان کا کام اردو ادب میں قابل قدر ذخیرہ ہے جس سے نوآبادیاتی دور کے بہت سے گم شدہ اور چھپے پہلوؤں پر روشنی پڑتی ہے۔ ان خواتین سفرنامہ نگاروں پر تحقیقی کام نہ ہونے کے برابر ہے،  چند  پی ایچ ڈی کے تحقیقی مقالوں کے سوا ان پر تحقیق ندارد ہے۔ اردو میں عمومی سفرنامے پر تحقیقی کام کرنے والوں میں انور سدید، ڈاکٹر قدسیہ قریشی، مرزا حامد بیگ، خالد محمود اور بشری رحمن قابل ذکر ہیں جن کی وجہ سے سفرنامے کا مقام اردو ادب میں بحیثیت صنف نمایاں ہوا ہے۔

نوآبادیاتی عہد میں اردو سفرنامے
-------------------------------

نوآبادیاتی عہد میں اردو سفرنامے مختلف وجوہات کی بنا پر کیے جاتے تھے، ان میں زیادہ تر سفرنامے دیار مقدسہ کے متعلق ہوتے تھے، چند سیاسی اور سفارتی سفرنامے ہوتے تھے ، کچھ تجارتی اور تفریحی سفرنامے ہوتے تھے اور معدودے چند سفرنامے خالص علمی سفرنامے ہوتے تھے۔ چند مشہور نوآبادیاتی علمی خواتین سفرنامہ نگار مندرجہ ذیل ہیں :

* نواب سکندر جہاں
* نواب سلطان جہاں بیگم
* بیگم سربلند جنگ بہادر (اختر حمید)
* نازلی رفیعہ سلطان
* عطیہ فیضی
* بیگم صغرا ہمایوں مرزا
* بیگم حسرت موہانی
* شاہ بانو (میمونہ سلطان)
* محمودہ عثمان حیدر

روبینہ پروین تحقیقی مقالہ
-------------------------

اردو سفرنامہ نگاری کی تاریخ میں  خواتین سفرنامہ نگاروں کے کردار پر  جامع، مبسوط اور عرق ریزی سے کی گئی تحقیق روبینہ پروین کے تحقیقی مقالے برائے پی ایچ ڈی میں سامنے آئی ہے۔

اس تحقیق میں ان کی نگران نجیبہ عارف تھیں ، پروین نے نجیبہ کی نگرانی میں اپنا تحقیقی مقالہ مکمل کیا اور خواتین سفرنامہ نگاروں کے کام پر تفصیلی روشنی ڈالی۔ نجیبہ عارف بین الاقوامی اسلامی یونیورسٹی کے شعبہ اردو میں پروفیسرہیں۔

اس تحقیق میں خواتین سفرنامہ نگاروں کے کام کی اہمیت و افادیت کو تفصیل سے اجاگر اور نمایاں کیا گیا ہے۔

حوالہ جات
---------

1. ↑  "اردو میں خواتین سفر نامے کی کہانی". *اودھ نامہ*. 31 مارچ 2021.  تحقق من التاريخ في: `|date=` (معاونت)
2. ↑  نوآبادیاتی عہد میں خواتین کے اردو سفرنامے:سماجی و سیاسی مطالعہ  ، ڈاکٹر روبینہ پروین
دیگر استعمالات کے لیے، دیکھیے مولوی (ضد ابہام)۔
**مولوی** ایک اسلامی خطاب ہے۔ یہ عربی زبان لفظ **مولٰی** سے ماخوذ ہے جو اصلًا کسی شے کے مالک کو کہا جاتا ہے، تاہم چونکہ اسلام کا تصور یہ ہے کہ مالک حقیقی اللہ ہی ہے، اس لیے اس کے لفظی معنی اللہ سے متعلق یا اللہ والے کے ہیں۔ عام استعمال میں یہ لفظ عمومًا حفاظ یا علما اور دیگر مذہبی شخصیات کے لیے مستعمل ہے۔ یہ مولانا، ملا یا شیخ کے لیے استعمال کیا جاتا ہے۔ مولوی سے عام طور سے مراد اعلٰی درجے کی قابلیت رکھنے والا اسلامی عالم ہے۔ اکثر مولوی حضرات کسی مدرسے سے یا دارالعلوم سے فارغ التحصیل ہوئے ہوتے ہیں۔ یہ بہ کثرت فارسی، وسط ایشیا، جنوبی ایشیا، جنوب مشرقی ایشیا اور مشرقی افریقہ میں مستعمل ہوتا ہے۔

صوفیوں کی مولوی برادری جس کی تاسیس قونیا میں ترک فارسی شاعر اور صوفی رہنما جلال الدین رومی (متوفی 1273ء) نے رکھی تھی، اس سلسلے میں یہ خطاب بہ کثرت استعمال ہوتا ہے۔ یہ سلسلہ فونیا اور اس کے اطراف و اکناف کے ماحول پر پندرہویں صدی میں غالب ہو گیا تھا اور سترہویں صدی میں یہ استنبول تک بہنچ گیا تھا۔

حوالہ جات
---------

1. ↑  Mawlawiyah - Britannica Online Encyclopedia
**ہندو مت میں الحاد** کو نیریشواد निरीश्वरवाद کے طور پر جانا جاتا ہے، جس کا مطلب "بے مالکیت کا بیان" یا "بے معبودیت کا فلسفہ" ہے۔ یہ تصور کی بنیاد کئی مذہبی اور مخالف مذہب بھارت کے فلسفوں میں مذکور ہے۔ مقدس ہندو فلسفہ مکاتب فکر میں سنکھیا، یوگ اور مِیمانْسا میں نہ تو ویدوں کی تردید موجود ہے اور نہ برہم کے وجود کی نفی ہے۔ تاہم اس میں شخصی خدا، خالق معبود یا باصفات خدا کی عمومًا تردید موجود ہے۔ کچھ مکاتب فکر میں الحاد کو درست سمجھا جاتا ہے مگر روحانیت میں اس کی عمل آوری کو مشکل سمجھا گیا ہے۔

مذہب کی ہمہ پہلو نوعیت
----------------------

ہندو مت کسی ایک مذہب کا نام نہیں ہے ، بلکہ اس میں مختلف و متضاد عقائد و رسوم ، رجحانات اور تصورات کے مجموعے کا نام ہے ۔ یہ کسی ایک شخص کا قائم کردہ یا لایا ہوا نہیں ہے ، بلکہ مختلف جماعتوں کے مختلف نظریات کا ایک ایسا مرکب ہے ، جو صدیوں میں جاکر تیار ہوا ہے ۔ اس کی وسعت کا یہ عالم ہے کہ الحاد سے لے کر عقیدہ وحدت الوجود تک بلا قباحت اس میں ضم کر لیے گئے ہیں ۔ دہریت ، بت پرستی ، شجر پرستی ، حیوان پرستی اور خدا پرستی، سب اس میں شامل ہیں ۔

مزید دیکھیے
-----------

* الحاد
* ہندو مت
* وید

حوالہ جات
---------

1. ↑  Daga، Mahesh (22 مئی 2004). "The Speaking Tree – The Atheistic Roots of Hindu Philosophy". *ٹائمز آف انڈیا*. 11 فروری 2012 میں اصل سے آرکائیو شدہ. اخذ شدہ بتاریخ 12 اگست 2019.  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
2. ↑  Hari Ravikumar (27 اگست 2015). "Why Indian philosophy is incomplete without atheism". *Daily O*.  تحقق من التاريخ في: `|date=` (معاونت)
3. ↑  ""ہندو مت"". *دریچہ ڈاٹ نیٹ*. [*مردہ ربط*]
**گیانی دتّ سنگھ** (21 اپریل 1850-6 ستمبر 1901) جو پنجابی کے پہلے پروفیسر ، سکھ مذہب و تاریخ کے عظیم محقق، بہترین شاعر، مشہور ادیب ، نمایاں پنجابی مضمون نگار ، خالصہ اخبار، لاہور کے بانی ایڈیٹر 1886 سے، سری گورو سنگھ سبھا، امرتسر اور لاہور کے بانی، خالصہ دیوان لاہور اور خالصہ کالج، امرتسر کے بنا نہاد تھے۔

ابتدائی زندگی
-------------

21 اپریل سن 1850 کو نندپور کلوڑ گاؤں ، ضلع فتح گڑھ صاحب میں بابا دیوان اور رام کور کے گھر ایک بچے نے جنم لیا جس کا نام دتا رام رکھا گیا۔ یہی بچہ بڑا ہوکر پوری دنیا میں گیانی دت سنگھ کے نام سے مشہور ہوا۔اس نے 1880 میں سکھ رسوم و رواج کے مطابق سری متی بشن کور کے ساتھ شادی کی جس میں سے ایک بیٹا بلدیو سنگھ اور ایک بیٹی ودیانتی کور پیدا ہوئے۔ اگرچہ گیانی دت سنگھ ایک دن بھی اسکول نہیں گیا تھا لیکن وہ پنجابی کا پہلا پروفیسر بنا۔ لاہور اور خالصہ کالج امرتسر کی بنا رکھنے کے ساتھ ساتھ اس نے اپنی علمی قابلیت کے بل بوتے آریہ سماج کے سب سے بڑے سوامی دیانند کو لگاتار تین مذہبی مباحث میں شکست دی۔سکھوں کی گرتی ساکھ کو بحال کرنے اور سماج میں پھیلتی برائیوں کو جڑ سے ختم کرنے کے لیے گیانی دت سنگھ نے سرتوڑ کوشش کی۔

اندھے عقائد کی مخالفت
---------------------

اس نے اپنے ہفت روزہ خالصہ اخبار لاہور میں کالموں اور تقریروں کے ذریعے اوہام ، ضعیف الاعتقادی ، جھاڑ پھونک ، ٹونے ٹوٹکے ، بے بنیاد عقائد اور دیگر خرافات کی سخت مخالفت کی اور لوگوں کو سری گُرو گرنتھ صاحب پر کامل عقیدہ رکھنے پر مائل کیا۔

کتابیں
------

* *گورو نانک پربودھ*
* *گورو ارجن جی*
* *دمبھ بدارن*
* *درگا پربودھ*
* *پنتھ پربودھ*
* *راج پربودھ*
* *میرے اتے سادھو دیانند دے سمباد*
* *پنتھ سدھار بنائی پتر*
* *ابلا ناری*
* *نقلی سکھ پربودھ*
* *گگا گپوڑا تے سلطان پواڑا*
* *تارہ سنگھ*
* *سبیگ سنگھ*
* *مہتاب سنگھ میرانکوٹیا*
* *بھائی تارو سنگھ*
* *بھائی بوتا سنگھ*
* *سوپن ناٹک*
* *راجنیتی پربودھ ناٹک*
**ملتانی مٹی** (انگریزی: Fuller's earth) ایک قسم کی مٹی ہے۔ اس کا استعمال پرانے زمانے سے بال دھونے وغیرہ کے لیے کیا جاتا رہا ہے۔ جدید دور میں بھی اسے غسل کرنے، چہرے پر نکھار لانے، وغیرہ کے لیے استعمال کرتے ہیں۔ جلدی بیماری کو ختم کرنے اور جلد کو ملائم رکھنے میں بہت مددگار ہے۔

برطانیہ میں اسے اون کی صنعت میں استعمال کیا جاتا تھا۔ قدیم دور سے ہی ملتانی مٹی کا استعمال بہتری کے لیے کیا جاتا رہا ہے۔ بدلتے وقت کے ساتھ ملتانی مٹی کی اہمیت کم نہیں ہوئی۔ جدید دور میں بھی اس کا استعمال خوبصورتی کو سنوارنے اور نکھانے کے لیے کیا جاتا ہے۔ ملتانی مٹی جلد سے گندگی صاف کرنے کے لیے بہت مؤثر ہے اور اس میں کوئی مضرِ اثرات بھی نہیں ہیں۔

حوالہ جات
---------

1. ↑  Multani Mitti Benefits For Skin And Hairs - त्वचा और बालों के लिए मुल्तानी मिट्टी के ये फायदे जानते हैं आप? - Amar Ujala
2. ↑  "آرکائیو کاپی". 11 فروری 2015 میں اصل سے آرکائیو شدہ. اخذ شدہ بتاریخ 23 جون 2017.  الوسيط `|url-status=` تم تجاهله (معاونت)

مزید دیکھیے
-----------

* مٹی کے ذریعے علاج
* شفائی مٹی

خارجی روابط
-----------

* مٹی: مختلف امراض میں معاونآرکائیو شدہ (Date missing) بذریعہ jkhealthworld.com (Error: unknown archive URL)
* مٹی کی اقسامآرکائیو شدہ (Date missing) بذریعہ jkhealthworld.com (Error: unknown archive URL)
ہم لوگ ٹی وی سلسلے کی مکمل ٹیم کی تصویر
**ہم لوگ**  (انگریزی: Hum Log) بھارت میں نشر کیا جانے والا پہلا ڈراما ٹی وی سلسلہ تھا۔ اس کا آغاز 7 جولائی 1984ء کو ہوا تھا۔ اس سلسلے کی کہانی منوہر شیام جوشی نے لکھی تھی۔ یہ سیریل کی کہانی متوسط طبقے کے رہن سہن پر مرکوز تھی۔ کہانی کا تصور میکسیکو کے ٹی وی پروگرام پر مبنی تھا۔ اس میں کئی خاندان کے مسائل پر بحث کی گئی تھی۔ اس میں بڑے خاندان کے نقصانات، سماج میں خواتین کا مقام، جنسی ہراسانی، شراب کے نقصانات، سماج میں لڑکیوں کے مقابلے اولاد نرینہ کی چاہت، جہیز کے مطالبات، اندھے عقائد، خاندان کی منصوبہ بندی اور اسی طرح سے کئی مسائل کو ڈرامائی انداز میں پیش کیا جاتا تھا، جس کی وجہ سے یہ بھارت بھر میں کافی مقبول ہوا۔ ہر ایپی سوڈ کے بعد اس کہانی اور کہانی میں شامل سبق کو سمجھانے کے لیے مشہور بالی وڈ فلمی ادا کار اشوک کمار مخاطب ہوتے تھے اور کہانی کا تجزیہ کرتے تھے۔ یہ سلسلہ ملک میں کافی مقبول ہوا۔

ہر ایپی سوڈ کے شروع میں ایک آواز میں نظم کا مصرع *آئیے ہاتھ اٹھائیں ہم بھی* بھی ترنم سے سنایا جاتا تھا۔ یہ دراصل فیض احمد فیض کی ایک نظم کا ایک مصرع۔ ہم لوگ کے ایک ایپی سوڈ میں قارئین کی درخواست پر پوی نظم بھی سنائی گئی تھی۔

ایوارڈ
------

ہر سال مختلف شعبہ جات زندگی سے تعلق رکھنے والے لوگ ہم لوگ ایوارڈ جیتتے ہیں۔ یہ اعزاز ان افراد کو دیا جاتا ہے جو اپنے شعبے کافی جاں فشانی سے آگے بڑھتے ہیں۔ اس میں ادا کار، ادا کارائیں، فلم ساز، ڈراما ساز، ہدایت کار، رقص کے ہدایت کار، فلمی اور ٹی وی دنیا کے فن کار، موسیقار، پس پردہ گلو کار، ماہرین تعلیم، صحیفہ نگار اور دیگر سماجی شخصیات شامل ہو سکتے ہیں جو کسی شعبے میں غیر معمولی کام انجام دیتے ہیں۔

مزید دیکھیے
-----------

* ٹی وی سلسلہ

حوالہ جات
---------

1. ↑  آئیے ہاتھ ’اٹھائیں ہم بھی۔۔۔ فیض احمد فیض
2. ↑  Hum Log award for Sandip Soparrkar
ہم جنس شادی
**ہم جنس شادی** یا **یکساں صنفی شادی** روایتی شادی کی ضد ہے۔ جہاں روایتی شادی میں ایک لڑکا اور ایک لڑکی کا ہونا ضروری ہے، وہیں ہم جنس شادیوں میں جوڑے کے دونوں فریقوں کا تعلق ایک ہی جنس سے ہوتا ہے۔ ایسی شادیوں میں یا تو دو لڑکے ہوتے ہیں یا دو لڑکیاں ہوتی ہیں۔ ایسی شادیوں کو بیشتر مغربی ممالک میں قبول کیا گیا ہے، جبکہ بیشتر ایشیائی ممالک میں نہ تو ان رشتوں کو تسلیم کیا جاتا ہے اور نہ ہی شادی کی کوئی قانونی حیثیت ہے۔ کچھ ملکوں میں یہ ہم جنسی کے تعلقات قابل سزا جرم بھی ہے۔

یورپی ممالک
-----------

یورپ کے ملک جرمنی نے جون 2017ء میں تمام تنقیدوں کو درکنار کرتے ہوئے رکانِ پارلیمان کی واضح اکثریت سے ہم جنس پرست شادیوں کو قانونی بنانے کی منظوری دے دی۔ جن یورپی ممالک میں اس سے پہلے قانون سازی کی گئی، ان میں سے کچھ ممالک اس طرح ہیں: ناروے، سویڈن، ڈنمارک، فن لینڈ، آئس لینڈ، برطانیہ، فرانس، اسپین، پرتگال، بیلجیئم، لکسمبرگ اور آئرلینڈ شامل ہیں۔

ایشیائی ممالک
-------------

24 مئی 2017ء کو تائیوان ایشیا کا وہ پہلا علاقہ بن گیا ہے جہاں ہم جنس پرست عورتوں اور مردوں کی شادیوں کو تسلیم کر لیا گیا۔ یہاں کی کی عدالت کے مطابق ملک کے موجودہ سیول کوڈ کے تحت ہم جنس پرست عورت کو اس کی ساتھی عورت اور مرد کو اس کے ساتھی مرد کے ساتھ شادی کرنے سے روکنا دستور کی دو دفعات کی خلاف ورزی کے مترادف ہے۔

اس کے برعکس چین میں 2001ء تک ہم جنس پسندی کو ایک ذہنی بیماری سے تعبیر کیا گیا۔ حالانکہ اس فعل میں ملوث ہونا کوئی قانونی جرم نہیں قرار دیا گیا ہے۔
2018 میں ہندوستان کے چیف جسٹس دیپک شرما نے بھی اس کے تعلق سے یہ فیصلہ سنایا کہ یہ ممنوع نہیں بلکہ جائز ہے

مزید دیکھیے
-----------

* ایل جی بی ٹی حقوق بلحاظ ملک و علاقہ
* ہم جنس شادی شدہ جوڑوں کی فہرست
* مذہب اور جنسی حساسیت
* یکساں جنسی اتحاد قانون سازی

حوالہ جات
---------

1. ↑  جرمنی میں ہم جنس پرست شادیاں قانونی قرار - BBC News اردو
2. ↑  تائیوان میں ہم جنس پرستوں کو ’شادی ‘ کی اجازت[*مردہ ربط*]
3. ↑  ہم جنس پرستوں کی شادی، چینی معاشرہ بھی متاثر ہو سکتا ہے

بیرونی روابط
------------

*
اوک روڈ، کیراوی
کیراوی جنوبی سڈنی ، نیو ساؤتھ ویلز ، آسٹریلیا کا ایک مضافاتی علاقہ ہے۔ کیراویسدرلینڈ شائر میں سڈنی کے مرکزی کاروباری ضلع سے 25 کلومیٹر جنوب میں واقع ہے۔ کیراوی مغرب میں سدرلینڈ اور مشرق میں جیمیا اور گرے پوائنٹ کے درمیان واقع ہے۔ کراوی کی جنوبی سرحد رائل نیشنل پارک سے بنتی ہے، جبکہ کریلا اور جنالی شمالی سرحد بناتے ہیں۔

### تاریخ

سدرلینڈ شائر کونسل کی ویب سائٹ کیراوی نام کی دو ممکنہ ابتداء بتاتی ہے۔.  پہلا امکان یہ ہے کہ یہ ایک ایبوریجنل لفظ سے ماخوذ ہے جس کا مطلب ہے 'لمبا'؛ دوسرا یہ کہ یہ دھاروال لفظ، "**gi(a)rrawee(i)** "(متبادل ہجے "**garrawi** ") سے ماخوذ ہے جس کا مطلب ہے 'سفید کوکاٹو کی جگہ' یا ' سلفر کرسٹڈ کاکاٹو'۔   کونسل کی طرف سے لگائے گئے موجودہ اشارے میں مضافاتی نام کے لیے 'سفید کوکاٹو کی جگہ' کا استعمال کیا گیا ہے۔ یہ نام 1939ء میں سدرلینڈ-کرونولا ریلوے لائن کے افتتاح کے ساتھ اپنایا گیا تھا۔  علاقے میں ڈاک وصول کرنے والا دفتر 'بلیڈس ویل' کے نام سے جانا جاتا تھا۔ یہ مسز لوئیسا بلیڈ کے گھر سے چلتی تھی، 1909ء میں کھولی گئی اور 1915ء میں بند ہوئی جب سدرلینڈ کے پوسٹ آفس سے لیٹر ڈیلیوری سروس شروع ہوئی۔

حوالہ جات
---------

1. 1 2 3  "Sutherland Shire Council - Origin of Street Names" (PDF). *Sutherland Shire Council website resources. 'Origin of Street Names'*. Sutherland Shire Council. 14 جولا‎ئی 2019 میں اصل (PDF) سے آرکائیو شدہ. اخذ شدہ بتاریخ 26 جنوری 2016.
2. ↑  Bursill، Les؛ وغیرہ. "Dharawal: The Story of the Dharawal People of Southern Sydney." (PDF). *Dharawhal: The Story of the Dharawal Speaking People of Southern Sydney*. University of Wollongong. اخذ شدہ بتاریخ 26 جنوری 2016.
3. ↑  *Sutherland Shire placenames* (PDF). Sutherland Shire Council. October 2004. 19 جولا‎ئی 2008 میں اصل (PDF) سے آرکائیو شدہ. اخذ شدہ بتاریخ 04 اپریل 2017.
ایک اساسی حسابگر
**حسابگر** یا **کیلکولیٹر** (calculator) ایک ایسی برقی اختراع ہے جو احتساب (calculation)، گنتی یا شماریات کے لیے استعمال کی جاتی ہے۔ حسابگر اور کمپیوٹر میں فرق یہ ہے کہ حسابگر صرف ریاضیاتی حساب کر سکتا ہے جبکہ کمپیوٹر بشمول اِس کے متعدد کام سر انجام دے سکتا ہے۔ جدید حسابگر عموماً چھوٹے، رقمی اور سستے ہوتے ہیں۔

اقسام
-----

### سائنسی حسابگر

سائنسی حسابگر، اساسی حساب عالجوں کے علاوہ ریاضی، مثلثیات اور احصاء میں عام استعمال ہونے والی دالہ بھی فراہم کرتے ہیں۔ سائنسی حسابگر حسابی عالجوں کے رتبہ کا لحاظ کرتے ہیں۔ مثلاً نیچے دیا سادہ احتساب


|  |  | عالج |  | عالج |  | عالج | جواب |
| --- | --- | --- | --- | --- | --- | --- | --- |
| سائنسی حسابگر | 2 | + | 3 | x | 4 | = | 14 |
| اساسی حسابگر | 2 | + | 3 | x | 4 | = | 20 |
|

ان دو اقسام کے حسابگروں پر وہی کلیدیں دبانے سے جواب مختلف آئے گا۔

نگار خانہ
---------

* 
* 
* 
* 
* 
* 
*

بیرونی روابط
------------

* ایف-ایکس 82 ایم ایس، حسابگر کتابچہآرکائیو شدہ (Date missing) بذریعہ usq.edu.au (Error: unknown archive URL)

|  |  |
| --- | --- |
|  | ویکی ذخائر پر **کیلکولیٹر** سے متعلق سمعی و بصری مواد ملاحظہ کریں۔ |
**یمین منعقدہ** یامنعقدہ قسم ( یعنی عقد یمین) سے مراد یہ ہے کہ قسم کھا کر اپنے اوپر ایک چیز کو ایسا لازم کرلینا کہ اس کا پورا کرنا اس پرواجب ہو۔  

یمین منعقدہ یہ ہے کہ کوئی آئندہ فعل کے متعلق قصدا قسم کھائے کہ کروں گا یا نہیں کروں گا ایسی قسم کے توڑنے پر بالاتفاق کفارہ واجب ہے۔  

سورۃ مائدہ میں وَلَكِنْ يُؤَاخِذُكُمْ بِمَا عَقَّدْتُمُ الْأَيْمَانَ فَكَفَّارَتُهُ إِطْعَامُ عَشَرَةِ مَسَاكِينَ(المائدۃ:89)۔ سے یہی منعقدہ مراد ہے کہ جو آئندہ کسی کام کے کرنے یانہ کرنے کے متعلق قسم کھائی جائے اور اس آیت یعنی لَا يُؤَاخِذُكُمُ اللَّهُ بِاللَّغْوِ فِي أَيْمَانِكُمْ وَلَكِنْ يُؤَاخِذُكُمْ بِمَا كَسَبَتْ قُلُوبُكُمْ(البقرہ:225)میں اسی قسم یعنی فعل آئندہ پر قسم کھانے کا حکم مذکور ہے اگر تم آئندہ کے متعلق کسی گناہ اور خلاف بر(نیکی) اور خلاف تقویٰ کام کی قسم کھابیٹھے ہو کہ واللہ اپنے باپ سے یارشتہ دار سے بات نہ کروں گا تو تم کو لازم ہے کہ ایسی قسم کوتوڑو اور کفارہ دو ابوبکر صدیق نے قسم کھالی تھی کہ میں مسطح کو خرچ نہ دوں گا اس کے بارے میں یہ آیت نازل ہوئی اس آیت کے نازل ہونے کے بعد ابوبکرصدیق نے مسطح کا وظیفہ دوچند کر دیا۔  

منعقدہ قسم یہ ہے کہ آیندہ کسی کام کے کرنے یا نہ کرنے پر خدا کی قسم کھائے کہ واللہ میں فلاں کام کروں گا یا خدا کی قسم اس کے گھر نہ جاؤں گا پس جو کسی گناہ کی بات پر قسم کھا بیٹھے کہ واللہ میں نماز نہ پڑھوں گا یا فلاں شخص کو قتل کروں گا یاواللہ نہ دوں گا یا اپنے باپ سے کلام نہ کروں گا تو اس پر لازم ہے کہ قسم کو توڑ دے اور کفارہ دے دے۔ نبی (صلی اللہ علیہ وآلہ وسلم) نے فرمایا مَنْ حَلَفَ عَلَى يَمِينٍ، فَرَأَى غَيْرَهَا خَيْرًا مِنْهَا، فَلْيَأْتِهَا، وَلْيُكَفِّرْ عَنْ يَمِينِهِ رواہ المسلم ’’ کہ جو کسی بات پر قسم کھا بیٹھے اور اس کے خلاف کرنے میں بہتری جانیں تو اس کام کو کرلے اور اپنی قسم کا کفارہ ادا کر دے‘‘   
  

’’یمین منعقدہ‘‘ (بالقصد قسم) یہ وہ قسم ہے جسے عام طور پر جانا پہچانا جاتا ہے۔ آدمی کسی سے حلفاً وعدہ کرتا ہے میں تمھیں یہ چیز دوں گا اور پھر نہیں دیتا۔ اس صورت میں یہ قسم ٹوٹ جائے گی یا مثلاً وہ جانتا ہے کہ فلاں شخص جھوٹا دعویٰ پیش کر رہا ہے لیکن وہ پھر بھی حلفاً اس کی تائید کرتا ہے۔ مختصر یہ کہ ہر وہ قسم جس میں دل کے ارادے سے جھوٹ بولا جائے یا قسم کھاتے ہوئے تو سچی بات کہی جائے لیکن بعد میں اسے پورا نہ کیا جائے۔ ایسی قسم پر کفارہ بھی ہے اور اللہ تعالیٰ اس پر مواخذہ بھی فرمائے گا  
علامہ علاء الدین حصکفی لکھتے ہیں : 
اگر مستقبل کے کسی کام پر قسم کھائی جائے تو وہ یمین منعقدہ ہے لیکن اس میں شرط یہ ہے کہ وہ کام فی نفسہ ممکن ہو‘ اگر کوئی شخص یہ قسم کھائے کہ خدا کی قسم ! میں نہیں مروں گا‘ یا خدا کی قسم ! سورج طلوع نہیں ہوگا تو یہ یمین غموس ہے۔ اگر اس قسم کو پورا نہیں کیا تو اس میں کفارہ ہے۔ (مثلا اس نے قسم کھائی : خدا کی قسم ! میں کل روزہ رکھوں گا‘ اب اگر اس نے کل روزہ نہیں رکھا تو اس کو کفارہ دینا ہوگا)

حوالہ جات
---------

1. ↑  تفسیر مظہری قاضی ثناء اللہ پانی پتی،البقرہ،225
2. ↑  تفسیر معارف القرآن ،محمدادریس کاندہلوی،البقرہ،224
3. ↑  تفسیر حقانی ابو محمد عبد الحق حقانی،البقرہ 224
4. ↑  تفسیر روح القران۔ ڈاکٹر محمد اسلم صدیقی ،البقرہ،224
5. ↑  درمختار علی ھامش الرد ج 3 ص 49 مطبوعہ دارا حیاء التراث العربی‘ بیروت
6. ↑  تفسیر تبیان القرآن، غلام رسول سعیدی،البقرہ،224
**پیٹر الیگزینڈر میک الیسٹر** (پیدائش:11 جولائی 1869ء ولیم ٹاؤن، میلبورن، وکٹوریہ)|وفات: 10 مئی 1938ء رچمنڈ، میلبورن، وکٹوریہ،) ایک آسٹریلوی کرکٹ کھلاڑی تھا جس نے 1904ء سے 1909ء تک 8 ٹیسٹ کھیلے۔ 1909ء میں انگلینڈ میں آسٹریلوی کرکٹ ٹیم کے نائب کپتان اور خزانچی کے طور پر ان کی مشکوک تقرری نے 1909ء کے درمیان ایک انتشار والی کیفیت کو پیدا کیا۔ آسٹریلوی بورڈ آف کنٹرول فار بین الااقومی کرکٹ اور اس کے کھلاڑی، ایک غیر مقبول انتخاب پر چیخ پڑے اور انہوں نے اس کی مدد کرنے سے انکار کر فی جس کے بعد میک ایلسٹر کو دورہ سے واپسی کے ذریعے اپنا راستہ اختیار کرنے پر مجبور ہونا پڑا۔ دو سال بعد، اس کے مطابق، بورڈ نے یکطرفہ طور پر کھلاڑیوں کا اپنا مینیجر منتخب کرنے کا غیر رسمی حق منسوخ کر دیا۔ یہ وہی تھا جس نے بگ سکس کی حوصلہ افزائی کی، جس کی حمایت جنوبی آسٹریلین کرکٹ ایسوسی ایشن اور میلبورن کرکٹ کلب کے کچھ ناراض اراکین نے 1912ء کے ٹرائنگولر ٹورنامنٹ سے دستبردار ہونے کے لیے کی تھی۔

### انتقال

پیٹر الیگزینڈر میک الیسٹر 10 مئی 1938ء کو رچمنڈ، میلبورن، وکٹوریہ کے مقام پر 68 سال 303 دن کی عمر میں وفات پا گئے

### مزید دیکھیے

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست

حوالہ جات
---------

1. ↑
2. ↑
ایلینور روز ویلیٹ ہسپانوی زبان میں شائع شدہ **انسانی حقوق کا آفاقی منشور** تھامے ہوئے
**یومِ انسانی حقوق** (انسانی حقوق کا دن) دنیا بھر میں 10 دسمبر کو منایا جاتا ہے۔

اس تاریخ کے انتخاب کا مقصد 10 دسمبر 1949ء کو اقوام متحدہ کی جنرل اسمبلی کے توثیق کردہ انسانی حقوق کا آفاقی منشور (انگریزی: *Universal Declaration of Human Rights*) کی یاد تازہ کرنا اور دنیا کی توجہ اس طرف مبذول کروانا ہے۔ اسے عالمی سطح پر انسانی حقوق کا پہلا اعلان تعبیر کیا جاتا اور اقوامِ متحدہ کی ابتدائی بڑی کامیابیوں میں سے ایک شمار کیا جاتا ہے۔ یومِ انسانی حقوق کا رسمی تعین 4 دسمبر 1950ء کو جنرل اسمبلی کے 317ویں اجلاس میں ہوا، جب جنرل اسمبلی نے قرارداد 423(V) پیش کی، جس کے تحت تمام رکن ممالک اور دل چسپی رکھنے والی دیگر تنظیموں کو یہ دن اپنے اپنے انداز میں منانے کی دعوت دی گئی۔

عموماً اس دن اعلیٰ سطحی سیاسی کانفرنسوں اور جلسوں کا انعقاد ہوتا ہے اور تقریبات و نمائش کے ذریعے انسانی حقوق سے متعلقہ مسائل اجاگر کیے جاتے ہیں۔ روایتی طور پر 10 دسمبر ہی کو انسانی حقوق کے میدان میں پانچ سالہ اقوامِ متحدہ انعام اور نوبل امن انعام بھی دیا جاتا ہے۔ انسانی حقوق سے متعلق سرگرم عمل کئی سرکاری اور غیر سرکاری تنظیمیں اس دن کو منانے کے لیے کئی خصوصی تقریبات منعقد کرتی ہیں۔

جنرل اسمبلی میں منشور کی منظوری کے وقت اسے ’’تمام افراد اور تمام اقوام کے لیے حصولِ مقصد کا مشترک معیار‘‘ قرار دیا گیا۔ اس موقع پر 48 رکن ممالک نے اس کی حمایت کی جب کہ آٹھ ممالک نے حق رائے دہی میں حصہ نہیں لیا۔

حوالہ جات
---------

1. ↑  اقوامِ متحدہ جنرل اسمبلی قرارداد A/RES/423 (V) 4 دسمبر 1950ء۔ اخذ کردہ 31 اکتوبر 2014ء

بیرونی روابط
------------

* یومِ انسانی حقوق (اقوامِ متحدہ)
بیلو کافی ٹھاٹھ کا راگ ہے اور دن کے تیسرے پہرے میں گایا جاتا ہے۔

راگ کی شکل
----------

ویسے تو یہ راگ سمپورن سمپورن ہے لیکن اس کی آروہی آمروہی قدرے ٹیڑھو ہیں اس لیے اسے وکر سمپورن کہا جاتا ہے۔ پیلو میں دونوں نکھادیں اور دونوں گندھاریں استعمال ہوتی ہیں۔ پیلو میں شدھ گندھار اور شدھ نکھاد آروہی میں استعمال کیے جاتے ہیں اور امروہی میں کومل نکھاد اور کومل گندھار۔ دھیوت آروہی میں کمی کے ساتھ استعمال ہوتا ہے۔ پیلو راگ کی امروہی میں یہ سر سب سے کم اہمیت رکھتا ہے۔ باقی سروں میں کھرج اور پنچم قائم ہیں۔ رکھب اور مدھم شدھ استعمال کیے جاتے ہیں۔ پیلو کا وادی سر گندھار اور سموادی شدھ نکھاد ہے۔ اسے دونوں سروں کی سنگت میں راگ کا سارا حسن ہے اور انہی سروں کو لمبا کھینچنے سے راگ کی شکل واضع ہوتی ہے۔

کن
--

شدھ دھیوت کے استعمال کے ساتھ ساتھ کبھی کبھی کومل دھیوت کاکن بھی دیا جاتا ہے۔ کن دیتے وقت صرف امروہی میں ایسے سر کا برائے نام چھو دینا کافی ہوتا ہے۔ اس سر پر قیام نہیں کرنا چاہیے۔ آروہی آمروہی میں کن دینا کبھی جائز نہیں سمجھا جاتا ہے۔
نی-سا-رے-گا-رے-سا پیلو کی خاص تان ہے۔

آروہی آمروہی
------------

پیلو کی آروہی آمروہی درج ذیل ہیں:

آروہی سا نی سا رے گا سا گی ما پا دھا نی سا
  
آمروہی سا نا دھا پا ما گا رے نی سا

تاثر
----

پیلو کا تاثر انتہائ کرب انگیز ہے۔ اس کا تاثر سمجھنے کے لیے فرض کیجیے کہ جیسے ایک زخمی کونج اپنے ڈار سے بچھڑ کر کھلے آسمان پر کرلاتی پھر رہی ہو۔ اپنے ڈار سے جا ملنے کی ساری امیدیں ایک ایک کر کے ختم ہو چکی ہوں اور اسے نہ راہ کی خبر ہو نہ منزل کی! ساتھیوں سے دوران کی یاد میں کرلاتی ہوئی کونج ہی پیلو راگ ہے۔

استعمال
-------

اس راگ میں قتیل شفائ کا لکھا ہوا گیت اور ماسٹر عنایت حسین کی بنائ ہوئی ترز جسے اقبال بانو نے گایا ہے، درج ذیل ہے:

الفت کی نئ منزل کو چلا، تو باہیں ڈال کہ باہوں میں
  
دل توڑنے والے دیکھ کہ چل، ہم بھی تو پڑے ہیں راہوں میں

حوالہ جات
---------

کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 146۔
تعریف: میٹرکس کو *پلٹ* دینے سے مراد ہے کہ میٹرکس کے ستونوں کو قطاریں سے بدل دیا جائے (یا قطاروں کو ستونوں سے بدل دیا جائے)۔ انگریزی میں اسے transpose کہتے ہیں۔ مثلاً {\displaystyle \ m\times n} میٹرکس *A" کو* 
{\displaystyle A=\left[{\begin{matrix}a\_{0,0}&a\_{0,1}&\cdots &a\_{0,n-1}\\a\_{1,0}&a\_{1,1}&\cdots &a\_{1,n-1}\\\vdots &\cdots &\ddots &\vdots \\a\_{m-1,0}&a\_{m-1,1}&\cdots &a\_{m-1,n-1}\end{matrix}}\right]}  

پلٹ دینے کے بعد ایک میٹرکس {\displaystyle \ n\times m} ہو گی
  

{\displaystyle A^{t}=\left[{\begin{matrix}a\_{0,0}&a\_{1,0}&\cdots &a\_{m-1,0}\\a\_{0,1}&a\_{1,1}&\cdots &a\_{m-1,1}\\\vdots &\cdots &\cdots &\vdots \\a\_{0,n-1}&a\_{1,n-1}&\cdots &a\_{m-1,n-1}\end{matrix}}\right]\,,}  

جہاں "پلٹ" کو ہم نے*A* کے اوپر *t* سے دکھایا ہے ({\displaystyle \ A^{t}})۔ ایک \ m\times n میٹرکس پلٹ دینے سے ایک {\displaystyle \ n\times m} میٹرکس بن جاتی ہے۔

### مثال

{\displaystyle \left[{\begin{matrix}0&1&2&3\\4&5&6&7\\8&9&10&11\end{matrix}}\right]^{t}=\left[{\begin{matrix}0&4&8\\1&5&9\\2&6&10\\3&7&11\end{matrix}}\right]}

میٹرکس الجبرا
-------------

میٹرکس*A* اور *B*۔ اور ایک {\displaystyle \alpha } سکیلر۔ فرض کرو کہ میٹرکس کا سائز ایسا ہے کہ دیے گئے عمل ممکن ہیں:

{\displaystyle \ {(A^{t})}^{t}=A}
{\displaystyle \ {(A+B)}^{t}=A^{t}+B^{t}}
{\displaystyle \ {(AB)}^{t}=B^{t}A^{t}}
{\displaystyle \ {(\alpha A)}^{t}=\alpha A^{t}}
اگر *A* ایک مربع میٹرکس ہو اور *n* ایک مثبت صحیح عدد، تو

{\displaystyle \ {(A^{n})}^{t}={(A^{t})}^{n}}
اگر *A* ایک مربع مقلوب میٹرکس ہو اور *n* ایک صحیح عدد، تو

{\displaystyle \ {(A^{n})}^{t}={(A^{t})}^{n}}
جس سے خاص طور پر ظاہر ہوتا ہے کہ

{\displaystyle \ {(A^{-1})}^{t}={(A^{t})}^{-1}}

مزید دیکھیے
-----------

* سائیلیب help transpose

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
**گرو نانک گرپورب** المعروف **گرو نانک جینتی** یا **گُرو نانک پرکاش اُتسو** ایک سکھی تہوار جو اکثر سکھ مناتے ہیں۔ یہ دن سکھ ہر سال پہلے گُرو ، بابا گُرو نانک کی ولادت کی مناسبت سے مناتے ہیں۔ یہ سکھ دھرم کا مقدس ترین تہوار ہے۔

سکھ دھرم کی تقریبات و تہوار ان کے دس گُروؤں کی سال گرہوں یا برسیوں کے گرد گھومتے ہیں۔ دس گُرو سکھ دھرم کی وہ مذہبی اولین قیادت تھی جس نے سکھ دھرم کے عقائد اور اصول و ضوابط کی تشکیل کی تھی۔ ان کی سالگرہوں کو گُرپورب کہا جاتا ہے۔ یہ تہواری دن اور مواقع سکھ دھرم میں مراسم و قبولیت دعا اور تقریبات جشن بپا کرنے کے ہوتے ہیں۔

سکھ دھرم کے بانی بابا گُرو نانک ، بیساکھی کے دن 5 اپریل 1469 عیسوی ( قدیمی انداز : 27 مارچ 1469ء) بمطابق یکم بیساکھ 1526 بکرمی کو رائے بھوئے دی تلونڈی موجودہ ضلع شیخوپورہ، پنجاب ، پاکستان جسے اب ننکانہ صاحب  کہا جاتا ہے، میں پیدا ہوئے۔ اس دن بھارت میں عام تعطیل ہوتی ہے۔

بھائی بالا کی متنازع جنم ساکھی کے مطابق بابا گُرو نانک ہندی قمری مہینے کاتک میں پُورن ماشی (پورے چاند کی رات) کو پیدا ہوئے تھے۔ اسی وجہ سے سکھ بابا گُرو نانک کا گُرپورب نومبر میں مناتے ہیں اور یہ اب سکھ رسومات و روایات کا جزو سرائیتی ہے۔

تاہم کچھ دانشوروں اور تنظیموں کا عقیدہ ہے کہ بابا گُرو نانک کی سالگرہ بیساکھ کو ہی منانے چاہیے، جو 2003ء میں سری اکال تخت کی جانب سے پاس کردہ نانا سکھی تقویم کے مطابق عیسوی تقویم میں 14 اپریل کا دن بنتا ہے۔ لیکن پھر بھی بہت سے لوگ اور تنظیمیں اسے اُسی روایتی پوُرن ماشی یا پُورنیما کے دن کاتک کے مہینے میں ہی مناتے ہیں۔ اصلی نانا سکھی تقویم میں یہی روایتی کاتک پُورنیما تہوار کا دن ہے جو بہت سے سکھ سنتوں کی خواہش و استدعا کے مطابق ہے۔

تہوار
-----

یہ تہوار اور اس کی تقریبات تمام سکھوں کے لیے عموماً یکساں ہی ہے؛ صرف بھجنوں میں کچھ فرق ہوتا ہے۔ تقریبات کا آغاز عموماً پربھات پھیریوں سے ہوتا ہے۔ پربھات پھیریاں صبح کی مناجات ہیں جن کا آغاز گردواروں میں ہوتا ہے اور پھر عمومی بھجن سب جگہوں پر گائے جاتے ہیں۔ ان تقاریب و رسوم کا آغاز عموماً سالگرہ سے دو دن پہلے گردواروں میں سکھ دھرم کی مقدس کتاب گُرو گرنتھ صاحب کے اکھنڈ پاٹھ (گرنتھ صاحب کی 48 گھنٹے کی مسلسل پڑھائی) سے ہوتا ہے۔

حوالہ جات
---------

1. 1 2  سنگھ پوریوال، پال. "Birth Date of Guru Nanak Sahib" (PDF). پال سنگھ پوریوال. اخذ شدہ بتاریخ 16 جون 2017.  تحقق من التاريخ في: `|access-date=` (معاونت)
2. ↑  "Guru Nanak Sahib". ایس جی پی سی. 30 جولائی 2012 میں اصل سے آرکائیو شدہ. اخذ شدہ بتاریخ 4 اگست 2012.  تحقق من التاريخ في: `|access-date=, |archive-date=` (معاونت)
3. ↑  سنگھ پوریوال، پال. "Vaisakhi Dates Range According To Indian Ephemeris By Swamikannu Pillai – i.e. English Date on 1 Vaisakh Bikrami" (PDF). پال سنگھ پوریوال. اخذ شدہ بتاریخ 25 جون 2017.  تحقق من التاريخ في: `|access-date=` (معاونت)
4. ↑  "Guru Nanak Dev ji (1469–1539)". 30 اگست 2007 میں اصل سے آرکائیو شدہ. اخذ شدہ بتاریخ 22 نومبر 2018.  الوسيط `|url-status=` تم تجاهله (معاونت)
5. ↑  سنگھ محبوب، ہریندر. *As the Sun of Suns Rose: The Darkness of the Creeds Was Dispelled*.
**سیارے کا نام:** کپلر 186492
**فاصلہ :**

```
(151±18 0.478±0.055 M 
```

  

**ماس:** 0.472±0.052R
  

**رداس:** 3788±54
  

```
**درجہء حرارت:**(کیلون میں)3788±54
```

  

**مادیت:** Fe/H] -0.28±0.10]
  

**طبعیاتی خصوصیات:**1.11±0.14, 1.13–1.17 R
  

**رداس:** (+0.06, −0.04) 
  

**سٹیلر فلکس:** 0.32

**دریافت**
  

**تاریخِ دریافت:** 17اپریل 2014
  

```
**طریقہ ء دریافت:** ٹرانزٹ
```

  

**جائے دریافت:** کیپلر سپیس آبزرویشن
  

**دریافت ریفرنس:** اشاعت ِ موضوع]]

تعارف
-----

کپلر سیارے کو کپلر 186 فے بھی کہا جاتا ہے۔ یہ اپنے سسٹم کے ایک سرخ رنگت ستارے ڈوارف کپلر 186 فے کے گرد گردش کرتا ہے۔ اس سیارے کا زمین سے فاصلہ 490 نوری سال ہے۔
یہ اب تک دریافت کیا گیا پہلا ایسا سیارہ ہے جو تقریباََ زمین کے رداس کے برابر سائز رکھتا ہے اور قابلَ سکونت خلا میں پایا جاتا ہے۔ ناسا کے کیپلر سپیس کرافٹ نے اسے ٹرانزٹ میتھڈ کے ذریعے سے دریافت کیا ہے۔ یہ بھی معلوم ہوا ہے کہ اس نظام میں چار اور سیارے بھی پائے جاتے ہیں اور وہ تمام زمین سے کچھ بڑے ہیں۔ اس کھوج میں تین سال کا عرصہ لگا اور 19 مارچ 2014 میں ناسا نے ایک کانفریس میں اس دریافت کو پیش کیا اور اس طرح یہ میڈیا کے توسط سے منظرِ عام پر آیا۔ 17 اپریل 2014 کو مکمل اعلان ایک جریدے "سائنس" کے ذریعے کیا گیا۔

گردش اور قابلَ سکونت خلا
------------------------

کپلر سیارے کا ایک سال 129.9 دنوں پر مشتمل ہوتا ہے اور اس کے گردشی مدار کا موازنہ مرکری سیارے سے کیا جاتا ہے۔ یہ سیارہ اپنے سسٹم میں ایسے ہی مقام پر ہے جیسے نظامِ شمسی میں مریخ کا مقام۔ زمین جس لمحے سورج سے 88 فیصد روشنی جذب کرتی ہے، اسی لمحے کپلر اپنے ستارے سے 32 فیصد روشنی جذب کرتا ہے۔

ماس، کثا فت اورساخت
-------------------

مشاہدات سے اب تک کپلر سیارے کے رداس اور اس کے مرکزی ستارے تک کے فاصلے کے تناسب کا تعین کیا جا سکا ہے۔ یہ تناست 0.021 معلوم کیا گیا ہے اور اس کے مطابقت سے سیاریاتی رداس زمین سے 1.11±0.14 کے سائز کا ہے۔ لہذا کپلر سیارہ زمین کے مقابلے میں تقریباََ گیارہ فیصد بڑا ہے۔

کپلر چٹانوں پر مشتمل سیارہ ہو سکتا ہے اور ماہرینِ فلکیات کا یہ بھی اندازہ ہے کہ یہاں سمندر کی موجودگی کا بھی خدشہ ہے۔ اس کے ساتھ ساتھ اس سیارے کا ایٹماسفیئر یعنی آب و ہوا کی پٹی کافی موٹی ہے۔ سرخ ڈوارف ستارے سے شدید الٹرا وائلٹ کی طاقت ور لہریں خارج ہو کر اس سیارے میں منتقل ہوتی ہیں۔ 
]

حوالہ جات
---------

1. ↑  Quintana, E. V.; Barclay, T.; Raymond, S. N.; Rowe, J. F.; Bolmont, E.; Caldwell, D. A.; Howell, S. B.; Kane, S. R.; Huber, D.; Crepp, J. R.; Lissauer, J. J.; Ciardi, D. R.; Coughlin, J. L.; Everett, M. E.; Henze, C. E.; Horch, E.; Isaacson, H.; Ford, E. B.; Adams, F. C.; Still, M.; Hunter, R. C.; Quarles, B.; Selsis, F. (2014-04-18). "An Earth-Sized Planet in the Habitable Zone of a Cool Star". Science 344 (6181): 277–280. arXiv:1404.5667. doi:10.1126/science.1249403. edit
"Free version" (PDF). Archived (PDF) from the original on 2014-04-18.
**نظریہ پاکستان** سے مراد یہ تصور ہے کہ متحدہ ہندوستان کے مسلمان، ہندوؤں، سکھوں اور دوسرے مذاہب کے لوگوں سے ہر لحاظ سے مختلف اور منفرد ہیں ہندوستانی مسلمانوں کی صحیح اساس دین اسلام ہے اور دوسرے سب مذاہب سے بالکل مختلف ہے، مسلمانوں کا طریق عبادت کلچر اور روایات ہندوؤں کے طریق عبادت، کلچر اور روایات سے بالکل مختلف ہے۔ اسی نظریہ کو دو قومی نظریہ بھی کہتے ہیں جس کی بنیاد پر 14 اگست 1947ء کو پاکستان وجود میں آیا۔

پاکستان کا مطلب کیا۔ لا الہ الا اللہ

**نظریہ ideology**

نظریہ کی اردو اصطلاح عربی زبان سے لی گئی ہے۔ انگریزی زبان میں نظریہ کے لیے **ideology** کا لفظ استعمال کیا جاتا ہے۔ جس کا مفہوم ماہرین عمرانیات (معاشرتی علوم) نے الفاظ اور اسلوب بیان کے ساتھ بیان کیا ہے۔ نظریے سے مراد ایسا لائحہ عمل، پروگرام ہے۔ جس کی بنیاد فلسفہ و متفکر پر رکھی گئی ہے۔ جو انسانی زندگی کے کئی پہلوؤں مثلا" سیاسی، معاشی، تہذیبی اور معاشرتی نظام کی بنیاد بنتا ہے۔

**پاکستان کے نظریاتی اساس :**

ہمارے وطن پاکستان کا قیام تاریخ میں غیر معمولی اہمیت رکھتا ہے۔ پاکستان ایک نظریے کی بنیاد پر قائم کیا گیا۔اسی وجہ سے پاکستان کو ایک نظریاتی ریاست کہا جاتا ہے۔ نظریاتی ریاست وہ ہوتی ہے جس کے افراد اپنے نظام حیات اور قومی کردار کی کی تشکیل اپنے نظریے کی روشنی میں کرتے ہیں۔ پاکستان جس نظریے کی بنیاد پر قائم کیا گیا وہ نظریہ پاکستان کہلاتا ہے۔۔۔۔۔۔۔۔۔۔۔میرملک وجاہت عمر حسین میاں ۔

نظریہ پاکستان کا مطلب ہے کسی قوم کی اجتماعی سوچ اور فکر کو نظریہ کہتے ہیں۔ اس وقت برصغیر میں دو قوم آباد تھے ایک ہندو اوردوسرا مسلمان ان دوںوں کی تہزیب ایک دوسرے سے مختلف تھی اورمسلمان ایک اللہ کی پیروی کرتے ہیں۔ ہندو بتوں کی پوجاکرتے ہیں ان دونوں کا یکساں رہنا ناممکن تھااور اسی طرح دو قومی نظریہ وجود میں آیا۔آخرکار14 اگست 1947ء کو اس نظریے کی بنیاد پر پاکستان وجود میں آیا۔پاکستان کا مطلب ہے۔ لا الہ الا اللہ
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

* دو قومی نظریہ

بیرونی روابط
------------

*
**کثیر المقاصد اسٹیڈیم** یا **کثیر مقصدی اسٹیڈیم** ایک قسم کا اسٹیڈیم ہے جسے مختلف اقسام کے مواقع (ایونٹس) کے لیے آسانی سے استعمال کرنے کے لیے تیار کیا جاتا ہے۔ اگرچہ کوئی بھی اسٹیڈیم ممکنہ طور پر ایک سے زیادہ قسم کے کھیل یا موقعوں (ایونٹ) کی میزبانی کر سکتا ہے، لیکن یہ تصور عام طور پر ایک مخصوص طرز کے فلسفے کی طرف اشارہ کرتا ہے جو خاصیت پر کثیر فعلیت پر زور دیتا ہے۔ یہ سب سے زیادہ عام طور پر کینیڈا اور ریاستہائے متحدہ میں استعمال ہوتا ہے، جہاں دو مشہور کھیلوں - امریکی فٹ بال اور بیس بال کے لیے یکسر مختلف سہولیات کی ضرورت ہوتی ہے۔ فٹ بال کے لیے ایک مستطیل میدان استعمال ہوتا ہے (کینیڈا کے فٹ بال کے میدان امریکی میدانوں سے بڑے ہیں)، جب کہ بیس بال ہیرے کی شکل والے اور بڑے آؤٹ فیلڈ پر کھیلا جاتا ہے۔ اس کے لیے ایک خاص نمونے کی ضرورت ہوتی ہے تاکہ دونوں کے لیے استعمال ہو سکے، عام طور پر ایک بیضوی شکل میں بنایا جاتا ہے، جب کہ کچھ نئے دور کے نموں میں اسے ایک نیم دائرے (آکٹورڈ) کی صورت دی گئی ہے۔ جب کہ اس طرح اسٹیڈیم بنانے کا ایک مطلب یہ بھی ہے کہ کھیلوں کی ٹیمیں اور حکومتیں اخراجات بانٹ سکتی ہیں، یہ کچھ مسائل بھی لاتا ہے۔

مزید دیکھیے
-----------

* اسٹیڈیم

حوالہ جات
---------